**NKM Áramhálózati Kft.**



**N31 - 405-05. számú melléklet**

**Felhasználói igényre történő teljesítménynövelés szabályai**

**Csatlakozó és mérőhely létesítés, bővítés szabályai**

**Készítette:**

NKM Áramhálózati Kft.

Hálózati Osztály

Szeged, 2019. június 1.

Nyomtatásban csak tájékoztató jellegű!

#### Tartalomjegyzék

1. Alkalmazási terület 3

2. Alapelvek 3

3. Teljesítménynövelés (kismegszakító csere) folyamata 3

# Alkalmazási terület

Jelen szabályozás az NKM Áramhálózati Kft. területén belterületen maximum 3x50A, külterületen maximum 3x32A teljesítmény értékű - hálózatépítés nélkül megvalósítható - felhasználói igényre történő teljesítménynövelések elvégzése során alkalmazandó.

# Alapelvek

A felhasználó által igényelt teljesítmény nagysága határozza meg a szükséges csatlakozó- és leszálló vezeték keresztmetszetét.

A csatlakozó- és/vagy leszállóvezeték keresztmetszetének nem megfelelőssége esetén a csatlakozó vezetéket teljes hosszban (hálózati leágazási ponttól kezdődően a mérőszekrényben lévő sorkapcsokig) cserélni kell.

Külterületen és a belterületi zárolt körzetekben előzetes műszaki vizsgálat alapján végezhető el a teljesítménynövelés.

Az igényelt kismegszakító névleges áramához illeszkedjen a fogyasztásmérő névleges terhelési tartománya.

A felhasználási helyen legyen mért fogyasztói főelosztó.

A teljesítménynövelés **nem** végezhető el épületen belül, zárt térben elhelyezkedő mérőszekrény vagy mérőhely esetén, ezen esetekben a mérőhelyet külső homlokzaton kell kialakítani.

A fenti szabályoktól történő eltérést az NKM Áramhálózati Kft. csatlakozó létesítési szakértője engedélyezhet.

# Kismegszakító cserével történő teljesítménynövelés folyamata

* Ellenőriznie kell, hogy külterületen vagy a zárolt belterületi áramköri listán szerepel-e a felhasználási helyet ellátó áramkör. Amennyiben nem szerepel, akkor a teljesítménynövelés elvégezhető, amennyiben az egyéb feltételek teljesülnek.
* Meg kell vizsgálni, hogy van-e a felhasználónak üzemelő mért fogyasztói főelosztója.
* Ellenőrizni kell a csatlakozó- és leszálló vezetékek keresztmetszetét. Amennyiben a meglévő vezeték **egy felhasználási helyet** lát el, és a keresztmetszete megfelel az 1. számú táblázatban foglaltaknak, akkor a kismegszakító csere végrehajtható.

**1. számú táblázat**

Az igényelt kismegszakító névleges áramához tartozó

vezeték keresztmetszetek egy **1 fázisú** felhasználó esetén

|  |  |  |  |
| --- | --- | --- | --- |
| Igényelt kismegszakító névleges árama | Meglévő csatlakozó- és leszállóvezeték keresztmetszete | Csatlakozó vezeték összes hossza (vízszintes + függőleges) | Nem megfelelősség esetén az új csatlakozóvezeték keresztmetszete (NFA2X alumínium erű vezető) |
| 16A | ≥ 10 mm2 | 40 m | 16 mm2 |
| 50 m | 25 mm2 |
| 20A | ≥ 10 mm2 | 30 m | 16 mm2 |
| 50 m | 25 mm2 |
| 25A | ≥ 10 mm2 | 25 m | 16 mm2 |
| 45 m | 25 mm2 |
| 32A | ≥ 10 mm2 | 40 m | 25 mm2 |

**2. számú táblázat**

Az igényelt kismegszakító névleges áramához tartozó vezeték

keresztmetszetek egy **3 fázisú** felhasználó esetén

|  |  |  |  |
| --- | --- | --- | --- |
| Igényelt kismegszakító  névleges árama | Meglévő csatlakozó- és leszállóvezeték keresztmetszete | Csatlakozó vezeték összes hossza (vízszintes + függőleges) | Nem megfelelősség esetén az új csatlakozóvezeték keresztmetszete (NFA2X alumínium erű vezető) |
| 16A | ≥ 10 mm2 | 50 m | 16 mm2 |
| 20A | ≥ 10 mm2 | 50 m | 16 mm2 |
| 25A | ≥ 10 mm2 | 50 m | 16 mm2 |
| 32A | ≥ 10 mm2 | 40 m | 16 mm2 |
| 50 m | 25 mm2 |
| 40A | ≥ 16 mm2 | 30 m | 16 mm2 |
| 50 m | 25 mm2 |
| 50A | ≥ 25 mm2 | 40 m | 25 mm2 |
| 50 m | 35 mm2 |

* Amennyiben a felhasználó által igényelt teljesítménynövelés a csatlakozó vezeték műszaki jellemzői miatt nem hajtható végre, úgy a csatlakozó vezeték nem megfelelősségét az N31500-01 bizonylati űrlap Hibafelvételi lapon kell dokumentálni. Ebben az esetben a csatlakozó vezeték cseréjét a Hibafelvételi lap átadásával kezdeményezni kell a Beruházási osztály területileg illetékes beruházási projektmenedzser munkatársánál.
* Ha a meglévő csatlakozóvezeték **több felhasználási hely** villamos energia ellátását biztosítja, úgy a 2. számú táblázatban szereplő feltételeket kell teljesítenie. Amennyiben a meglévő vezetékek keresztmetszete megfelelő, akkor a kismegszakító csere végrehajtható.
* Amennyiben a felhasználó által igényelt teljesítménynövelés a csatlakozó vezeték műszaki jellemzői miatt nem hajtható végre, úgy a csatlakozó vezeték nem megfelelősségét az N31500-01 bizonylati űrlap Hibafelvételi lapon kell dokumentálni. Ebben az esetben a csatlakozó vezeték cseréjét a Hibafelvételi lap átadásával kezdeményezni kell a Beruházási osztály területileg illetékes beruházási projektmenedzser munkatársánál.
* A kismegszakító cserével elvégezhető teljesítménynövelési igény ÜKK általi fogadásához szükséges a partner kivitelezők által kitöltött N31400-05 bizonylati űrlap Nyilatkozatok adatlap. A partner kivitelezőnek a nyilatkozati adatlap kitöltéséhez helyszíni felülvizsgálatot kell végeznie, ahol a csatlakozó vezeték műszaki állapotáról is nyilatkozik. Amennyiben a csatlakozó vezeték nem megfelelő műszaki állapotban van (toldott vagy a keresztmetszete kicsi), úgy ezt a tényt rögzítik a nyilatkozatok adatlapon, továbbá ki kell tölteniük az N31500-01 bizonylati űrlap Hibafelvételi lapot is. Ebben az esetben a csatlakozó vezeték cseréjét a Hibafelvételi lap és a helyszínen készített fényképek átadásával a partner kivitelezőnek kezdeményezni kell a Beruházási osztály területileg illetékes beruházási projektmenedzser munkatársánál. A dokumentáció átadása történhet személyesen, vagy elektronikus úton. A csatlakozó vezeték cserét a területileg illetékes beruházási projektmenedzser munkatárs a partner kivitelezőtől műszaki döntést követően megrendeli.
* A csatlakozó vezetéken - meglévő műszakilag megfelelő állapotú (szabványossági nyilatkozattal igazolt), **külső** homlokzati falon elhelyezett fa mérőszekrény esetén - mérő alatt 150x150 mm méretű kötődobozban sorkapocs alkalmazásával keresztmetszet váltást lehet végezni (25 mm2 NFA2X 🡪 10 mm2 MKH vezetékre).
* Csatlakozó vezeték csere alkalmával a mérőszekrényben lévő méretlen vezetékeket ki kell cserélni csatlakozási teljesítménytől függően 2 A és 40 A között 10 mm2, 50 A és 63 A esetén pedig 16 mm2 keresztmetszetű MKH vezetékre. A mérőszekrény átvezetékelését a felhasználó költségviselésével kell megvalósítani.
* Egyedi esetben az 1. és 2. számú táblázatban szereplő keresztmetszetektől el lehet térni, viszont erről előzetes írásbeli engedély szükséges (ez lehet e-mail levél, jóváhagyott kiviteli terv).

**2. számú táblázat**

Az igényelt kismegszakítók egyidejűséggel számított áramerősségéhez tartozó

vezeték keresztmetszetek egy csatlakozón lévő 2-3 felhasználó esetén,   
csak 3 fázisú csatlakozó vezetékkel

|  |  |  |  |
| --- | --- | --- | --- |
| Egyidejűséggel számított áramerősség **Iegyidejű** | Meglévő csatlakozó- és leszállóvezeték keresztmetszete | Csatlakozó vezeték összes hossza (vízszintes + függőleges) | Nem megfelelősség esetén az új csatlakozóvezeték keresztmetszete (NFA2X alumínium erű vezető) |
| ≤ 40A | ≥ 16 mm2 | 30 m | 16 mm2 |
| 50 m | 25 mm2 |
| ≤ 50A | ≥ 25 mm2 | 40 m | 25 mm2 |
| 50 m | 35 mm2 |

**Egyidejűséggel számított áramerősség**

* **Iegyidejű=ΣI \* ε \* K**

(A ΣI az egy fázison lévő kismegszakítók névleges áramának összege)

**Egyidejűségi tényezők**

* 2 fogyasztó esetén ε=0,767
* 3 fogyasztó esetén ε=0,662

**Korrekciós tényező**

* K=0,75
* A felhasználó figyelmét fel kell hívni, hogy teljesítménynövelés esetén a nagyobb áramok jobban igénybe veszik a magánvezeték-hálózatot, és ezért azt felül kell vizsgáltatnia, esetleg javíttatnia kell azt. Meg kell szerezni a felhasználónak erről a kötelezettségvállalásról szóló kitöltött és aláírt N31 - 405-09. számú Tulajdonosi nyilatkozat a magánvezeték felülvizsgálásáról bizonylati űrlapot. A N31 - 405-09. számú Tulajdonosi nyilatkozat a magánvezeték felülvizsgálásáról bizonylati űrlapot és a beavatkozási lapot együtt kell leadni az irányító technikus részére, továbbá az elektronikus munkairányító rendszerben (MIRTUSZ) is dokumentálni kell a teljesítménynövelés elvégzését.